Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 102

2. Az 5É A KS céljai megvalósításának feltétele az állampolgárok önálló véleményalkotása. Ehhez ad értelmezési keretet az 5É: az érték-, érdek- és érvközpontú kommunikáció, az érintettség és az érzelmi azonosulás tudatosításával. A kommunikációs stratégia minden elemének azt kell elõsegítenie, hogy az önálló vélemény kialakítása az EU értékeinek ismeretén, a közvetlen érdek, a személyes érintettség felismerésén, valamint az érzelmi azonosuláson alapuljon. A KS ezzel a csatlakozásra való felkészülést segíti. A közvetlen érdek felismerése és a véleményformálás segítése érdekében célszerû az Európai Uniót értékein (pl. szolidaritás, tolerancia, esélyegyenlõség) keresztül bemutatni, mivel azok segítségével a tények is könnyebben érthetõvé válnak. A tagságra való felkészítés jegyében az állampolgárokkal azt kell megismertetni, mi az EU, mit miért tesz, és mindez mit jelent számukra az érvek és az érzelmek szempontjából. Az értékekbõl és érdekekbõl való kiindulás azért is fontos, mert az EU folyamatosan változik, folyamatosan „tanulni” kell. Az Unióban változó politikai, gazdasági, társadalmi és kulturális térben és változó lehetõségek között kell tájékozódni. Ezért az alapértékekbõl való kiindulás érthetõbbé teszi az EU által adott mindennapi válaszokat. Ez a szemlélet közelebb hozza az EU-t, és csökkenti az ismeretlentõl való félelmeket. A kommunikáció szereplõinek az EU-értékek közvetítésével kell közelíteniük az EU-n belüli és a hazai tematikákat és fogalomkészleteket (diskurzusokat). A két tematika és fogalomkészlet közötti jelentõs eltérések rendkívül nehezítik az EU-folyamatok megértését. Ez a csatlakozást követõen komoly politikai és kommunikációs problémákat okozhat. A tényközpontú kommunikációt nem kell feladni, de az információk továbbításában az érték- és érdekoldalú megközelítésnek, az érzelmi kötõdésnek kell elsõbbséget adni. A tényközpontú kommunikáción belül a hangsúlyt át kell helyezni az egyéni és szakmai érintettség és a felkészülés kommunikációjára. A közvetlen érdek, érintettség, valamint felelõsség megismerése, és az önálló véleményalkotás érdekében a KS részérõl összességében arra van szükség, hogy tudatosítsa: az EU lehetõségeket teremt, amelyek kihasználása az egyén vagy a csoport saját helyzetismeretének függvénye. Az érdeklõdés felkeltése az érdekeltség, érintettség tudatosításával, az érzelmi azonosulással lehetséges. A kommunikáció passzív felkészítés helyett ösztönözze az aktív felkészülést. Ez részvételt, interaktív információcserét és konkrét tevékenységet jelent az esélyek, lehetõségek és elvárások felismerése alapján. Az érvközpontú kommunikáció különösen fontos az egyre elterjedtebb tévhitek megcáfolásában. Ezekre a hiedelmekre (pl. mák, disznóölés betiltása) tényalapú érveléssel kell válaszolni proaktív módon, széles körû elterjedésüket megelõzõen a lehetõ leghamarabb. Az érvközpontú kommunikáció hangsúlyozza a csatlakozás és a tagság folyamat jellegét. A belépés politikai idõpontja az állampolgár életében nem fog éles, azonnal érzékelhetõ határvonalat jelenteni. A csatlakozás egyszeri nemzetközi politikai esemény. A hétköznapi és szakmai életben azonban a változások szektoronként eltérõ ritmusban, szakaszokban 2002/151/II. szám jelentkeznek. Egyes eredmények már a tagságot megelõzõen tapasztalhatók, míg mások csak jóval a tagság bekövetkezte után érzékelhetõk. Több társadalmi, gazdasági, kulturális területen már ma is élvezhetõk bizonyos elõnyök, hatások. Az uniós politikákba és programokba való bekapcsolódás a jövõben is folyamatos lesz. A kommunikációnak hangsúlyoznia kell, hogy az integráció folyamat jellege megmarad a teljes jogú tagság elõtt és után is. A megalapozott véleményformálás, az önálló döntés, az érvek ismerete és mérlegelése önmagában is fontos demokratikus állampolgári készség, amely a hatékony érvényesülés egyik záloga nemcsak a mindennapi életben, de az EU-tagsággal összefüggésben is. Az interaktív kommunikáció elõsegíti az állampolgárok részvételét és érdekérvényesítését a tagság elnyerése után.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes